CELEX: 62018TN0741
Language: sk
Date: 2018-12-18 00:00:00
Title: Vec T-741/18: Žaloba podaná 18. decembra 2018 – ZZ/ECB

18.3.2019   
            
            
               SK
            
            
               Úradný vestník Európskej únie
            
            
               C 103/46
            
         
      Žaloba podaná 18. decembra 2018 – ZZ/ECB
      (Vec T-741/18)
      (2019/C 103/61)
      Jazyk konania: angličtina
      
         Účastníci konania
      
      
         Žalobca: ZZ (v zastúpení: M. Demetriou, QC, D. Piccinin, Barrister, E. Poulton, L. Carlisle, a R. Molesworth, solicitors)
      
         Žalovaná: Európska Centrálna banka (ECB)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie ECB z 10. októbra 2018 týkajúce sa navrhovaného nadobudnutia kvalifikovanej účasti na banke A žalobcom (ECB-SSM-2018-LV-2),
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na nedostatočnom preukázaní skutočnosti, že žalobca nekonal vo vzťahu k príslušným orgánom transparentne.
                  
                              —
                           
                           
                              Žalobca tvrdí, že dôkaz, o ktorý sa ECB v napadnutom rozhodnutí opierala, netvorí dostatočný základ na konštatovanie ECB, že žalobca nekonal transparentne, čo spochybňuje jeho bezúhonnosť.
                           
                        
            
                  2.
               
               
                  Druhý žalobný dôvod je založený na nezákonnosti konštatovania, že žalobcove poctivé kontakty s treťou stranou spochybňujú žalobcovu bezúhonnosť.
                  
                              —
                           
                           
                              Žalobca tvrdí, že ECB sa dopustila nesprávneho právneho posúdenia, keď konštatovala, že žalobcove kontakty s treťou stranou spochybňovali jeho bezúhonnosť v situácii, keď uznala, že žalobca v danom čase a za daných okolností nevedel o žiadnom protiprávnom konaní tretej strany a bol nevinnou obeťou tohto konania.